
 A kurzus célja a modern politikai filozófia rawlsi felfogásának, a filozófia John Rawls nevéhez fűződő politikai fordulatának, s mindenekelőtt nagy összegező műve - a napokban az előadó fordításában magyarul is közreadott - Politikai szabadelvűség gondolatainak bemutatása, középpontba állítva a modern demokrácia abban tárgyalt sajátos problémáját. Az eredetileg a 2025/2026-os tanév második félévében meghirdetett doktoriskolai szemináriumot el kellett halasztani a könyv, a magyar nyelvű szöveg megjelenésének késlekedése miatt. A tervezett elemzés sajátos tárgya közelebbről Frank I. Michelman, a Harvard „Robert Walmsley” egyetemi tanárának 2024-ben közzétett előadása: „Political Liberalism, dualist democracy and the call to constituent power” (Politikai szabadelvűség, két részes demokrácia, a felhívás alkotmányozásra). Ez Constitutional Essentials: On the Constitutional Theory of Political Liberalism című könyvének (OUP, 2022) szimpóziumán hangzott el, az Alkotmányos alapértékek – a politikai szabadelvűség alkotmányos elméletéről kérdéseit és felfogását megvitató négy online szeminárium egyik szekciójában. Az elemzésnek hasznos bevezetése a Politikai szabadelvűség fordítójának nyilvános előadása, a „Hét előadás az alkotmányos demokráciáról”, szerdánként, I-ép. 221., doktoriskolai terem. A jelentkezők a félév tervezett időrendjét és a doktoriskolai hallgatók további tanulmányaihoz ajánlott  olvasmányok listáját a kurzus tárhelyén érhetik majd el.


 

















A kurzus értékelése:

Minden hallgató az egyetemi vizsgaidőszakon belül sikeres szóbeli vizsgát# tehet. A vizsga feltétele kommentár# beadása 3 alkalommal. Az érdemjegybe beszámít az összes kommentár száma és a tevékeny részvétel a hallgatói konferencián.# Jelesre az teljesíti a kurzust, aki prezit készít az előadások valamelyik fontos témájából a megfelelő szöveghelyek alapján, vagy könyvismertetést tart valamelyik olvasmány bemutatásával. #   

# 
Vizsga
Az egyetemi hallgatók a szokásos módon jelentkezhetnek a meghirdetett vizsgaidőpontokra. A nyilvános előadás hallgatói a megadott e-posta címen iratkozhatnak fel. A jelentkező az előadások  kulcsszavainak listájáról húz kérdést, amelynek megválaszolására 15 percig készülhet fel írásban. Az elégséges, közepes, jó és jeles válasz 2-5 pontot ér. Végül, a sikeres vizsgához a többletpontokkal együtt 3 pontra van szükség (ehhez elég 1 pont elérése a vizsga feltételének teljesítésén felül).  A jeles 10, a jó 8, a közepes összesen 5 pont.    

Kommentár
Minden alkalom végén az előadó kezébe adható - egy fél A/4-es papírlapon, dátummal, névvel és szakiránnyal, a témával kapcsolatos egyetlen gondolat felvetésével. Rendesen az előadó okulására szolgál, aki aláhúzással jelezheti az írás figyelemre méltó mozzanatait. A hullámvonal azt jelenti,
amit az iskolában - a fogalmazás nem megfelelő. Vagy azt, hogy az információ, az adat, a tény-állítás hibás (az előadó szerint). Vagy azt, ami a leggyakoribb, hogy a gondolat nem teljesen világos. A kommentárok száma (9 vagy több 5 pontot ér, a 7 az 4, az 5 az 3, a 3 a vizsga eredményéhez 2 többletpontot ér) utólag növelhető. A kurzus valamely témájával kapcsolatos, e-postán beadott, két Word oldal hosszúságú, tárgyában megjelölt hozzászólással.   

Részvétel 
Nem kötelező, de mindenkitől elvárható, hogy jelen legyen a házi konferencián. Ha nincs ott, ezt nem kell igazolnia, ám valamely témájához tisztességes közreműködése hangsúlyozásaként feltehet a kurzus honlapjára egy négyoldalas hozzászólást.  

Prezentáció
Egy kiinduló tétel bemutatása legfeljebb 15 percben, projektor használatával, 3 kérdésre válaszolva.
A jeles munka egy minden tekintetben megfelelő prezentációt feltételez (5 bónusz pont). A jó 
4, az elfogadható 3 pont.  A kitűnő, a legjobb, mentesül a vizsga alól.

 
